Adriana Krajníková (slovensky)

JUDr. Adriana Krajníková, prezývaná "nulitná advokátka", sa zviditeľnila počas pandémie COVID-19, kedy začala chodiť do InfoVojny a Slobodného vysielača, bojovať proti rúškam a svojvoľne vyhlasovať zákony za neplatné (nulitné). Jej stratégia je vyvolávanie konfliktov, ktoré si potom natáča na video a zverejňuje na internete. Na konfrontácie využíva dokonca svojich klientov, ktorých by mala zastupovať - nabáda ich, aby nenosili rúško, aby sa nedali testovať, aby otvorili podnik, ktorý má byť počas lockdownu v núdzovom stave zavretý, skrátka, aby nedodržiavali predpisy, nariadenia, zákony.

17. novembra 2020 ohlásila založenie politickej strany Právo Slovenskej republiky.

15. januára 2021 jej Slovenská advokátska komora pozastavila výkon advokácie, nakoľko "závažne znižovala dôstojnosť advokátskeho stavu".

Pôrod bez COVID-testu
V októbri 2020 prišla do Univerzitnej Nemocnice v Košiciach rodiť mladá prvorodička - s advokátkou Krajníkovou na telefóne. Tá ju nabádala, aby odmietala hygienické predpisy - aby si odmietla nasadiť rúško (nosenie rúšok je totiž „genocídnym nezmyslom vlády“), aby sa odmietla dať otestovať na covid - aby s lekármi nekomunikovala a celú komunikáciu nechala na ňu a vyhrážala sa, že nemocnicu zažaluje. Celý telefonát si Krajníková nahrala, zverejnila na Facebooku a využila ho na svoje ďalšie zviditeľnenie. Jej statusy plné emócií, v ktorých personál obviňovala zo šikany, fašizmu, klamstvá o tom, že rodičku "zajali" a "hrozia odňatím dieťaťa", sa virálne šírili (vyše 26 tisíc zdieľaní).

Pôrod nakoniec dopadol dobre. Tu je vyjadrenie Univerzitnej Nemocnice L. Pasteura v Košiciach:

Aféra Tralka Pub
Pani advokátka si na nás urobila reklamu, pretože si zakladá politickú stranu, a tak sme jej prišli vhod ako obetní baránkovia. A v čase, keď poskytovala rozhovor pre ľudí v našom podniku, zároveň si zbierala podpisy a doslova nás nechala v štichu.

Majiteľ Tralka pubu, posmelený nulitnou advokátkou, sa rozhodol, že svoj podnik nechá otvorený aj napriek zákazu počas núdzového stavu. Ešte 19.12. sa tešil, že "Adriana príde na návštevu". Hostí lákal pútač s nápisom "Otvorené bez obmedzení – bez prekrytia dýchacích ciest – bez covid testu" (majiteľ teraz tvrdí, že provokačný nápis bol nápad Krajníkovej). 21.12. na sociálne siete majiteľ písal, že "Corona, ochorenie, ktoré je neprenosné, nie je zapísané v zozname infekčných chorôb. Nemocnice [sú] plné komparzistov a [robia sa] smiešne oblby s číslami chorých." 22.12. "Poobede otvárame. Čakáme policajtov, kto nemá strach, nech príde na čapované pivo." Skončil na 47 hodín v CPZ a na Štedrý deň bol v superrýchlom konaní odsúdený na 2 roky podmienečne. Advokátka Krajníková mu nepomohla - v tom čase už zbierala podpisy na založenie svojej novej strany. Podľa všetkého teda iba zneužila situáciu na vlastnú propagáciu.